# Logo: Australian Government, Attorney-General's Department. Σύστημα Διαφάνειας για τηνΕξωτερική Επιρροή

Ενημερωτικό Δελτίο 17

Φεβρουάριος 2019

## Κυρώσεις για μη συμμόρφωση

Οι καταχωρίζοντες πρέπει να συμμορφώνονται με τις απαιτήσεις του συστήματος. Υπάρχουν κυρώσεις για μη συμμόρφωση που στοχεύουν στην ενθάρρυνση της συμμόρφωσης και αποτρέπουν τους πολίτες να αποφεύγουν τις υποχρεώσεις τους να εγγραφούν. Τα αδικήματα και οι συναφείς κυρώσεις αναγνωρίζουν τις σημαντικές επιπτώσεις που μπορεί να έχουν οι ανεξέλεγκτες και άγνωστες μορφές και πηγές εξωτερικών επιρροών στην κυβέρνηση και τις πολιτικές διαδικασίες της Αυστραλίας.

**Αδικήματα**

Ο Νό*μος περί Συστήματος Διαφάνειας για την Εξωτερική Επιρροή του 2018* (ο Νόμος) προβλέπει αδικήματα για μη συμμόρφωση στο πλαίσιο του συστήματος. Αυτά περιλαμβάνουν:

* ανάληψη δραστηριοτήτων που μπορούν να εγγραφούν ενώ δεν έχουν εγγραφεί στο σύστημα
* μη εκπλήρωση των ευθυνών (π.χ. υποχρεώσεις υποβολής εκθέσεων και γνωστοποίησης) στο πλαίσιο του συστήματος
* παροχή ψευδών ή παραπλανητικών πληροφοριών ή εγγράφων σχετικά με την εγγραφή ενός ατόμου και
* καταστροφή αρχείων σε σχέση με το σύστημα.

**Ανάληψη μιας καταχωρίσιμης δραστηριότητας ενώ δεν έχει καταχωριστεί**

Είναι ποινικό αδίκημα για ένα άτομο να μην εγγραφεί στο σύστημα όταν πρέπει να εγγραφεί. Σε γενικές γραμμές:

* είναι αδίκημα να πραγματοποιήσει κάποιος μια καταχωρίσιμη δραστηριότητα για λογαριασμό ξένου εντολέα ενώ δεν είναι εγγεγραμμένος
* είναι αδίκημα να ενημερώσει κάποιος ότι δεν είναι πλέον υποχρεωμένος να είναι εγγεγραμμένος όταν υπάρχει ακόμα μια καταχωρίσιμη συμφωνία και όπου αναλαμβάνονται δραστηριότητες προς καταχώριση για λογαριασμό ξένου εντολέα.

Οι μέγιστες κυρώσεις για αυτά τα αδικήματα κυμαίνονται από έξι μήνες έως πέντε έτη φυλάκισης, ανάλογα με τη σοβαρότητα της συμπεριφοράς.

#### Μη εκπλήρωση ευθυνών σύμφωνα με το σύστημα

Είναι ποινικό αδίκημα για ένα άτομο να μην εκπληρώνει τις ευθύνες του στο πλαίσιο του συστήματος. Σε γενικές γραμμές:

* είναι αδίκημα για ένα άτομο που δεν εκπληρεί τις υποχρεώσεις υποβολής εκθέσεων στο πλαίσιο του συστήματος. Περιλαμβάνει:
* μη έκδοση ειδοποίησης σχετικά με:
* ουσιώδης αλλαγή των περιστάσεων
* δραστηριότητες εκταμίευσης
* αναθεώρηση εγγραφής όταν αρχίσει περίοδος ψηφοφορίας
* καταχωρίσιμες δραστηριότητες κατά την περίοδο ψηφοφορίας
* μη γνωστοποίηση δραστηριότητας επικοινωνίας
* μη τήρηση αρχείων σχετικά με την εγγραφή, και
* είναι αδίκημα να μην συμμορφωθεί κάποιος με μια ειδοποίηση από το Τμήμα του Γενικού Εισαγγελέα που ζητά πληροφορίες.

Οι μέγιστες κυρώσεις για αυτά τα αδικήματα κυμαίνονται από πρόστιμο από 60 μονάδες ποινής έως έξι μήνες φυλάκισης, ανάλογα με τη σοβαρότητα της συμπεριφοράς.

**Παροχή ψευδών ή παραπλανητικών πληροφοριών ή εγγράφων**

Είναι παράνομο να δίνονται ψευδείς ή παραπλανητικές πληροφορίες ή έγγραφα στο Τμήμα του Γενικού Εισαγγελέα σε σχέση με οποιαδήποτε εγγραφή στο πλαίσιο του συστήματος.

Η μέγιστη ποινή για αυτό το αδίκημα είναι τρία χρόνια φυλάκισης.

#### Καταστροφή αρχείων

Είναι αδίκημα να προκαλείτε ζημιά, να καταστρέφετε ή να αποκρύπτετε τα αρχεία που πρέπει να τηρούνται σε σχέση με οποιαδήποτε εγγραφή στο σύστημα. Είναι επίσης παράνομο να κάνετε οτιδήποτε για να αποτρέψετε τον καταχωρίζοντα να διατηρεί σωστά αρχεία τα οποία σχετίζονται με το σύστημα.

Η μέγιστη ποινή για αυτό το αδίκημα είναι δύο χρόνια φυλάκισης.

Δείτε μέρος 5 του Νόμου για περισσότερες πληροφορίες σχετικά με την επιβολή και τις κυρώσεις του νόμου.